**Zápisnica č.4 zo zasadnutia Obecného zastupiteľstva v Malom Záluží,**

**ktoré sa konalo dňa 28.5.2012 o 18.00 v kancelárii obecného úradu.**

**Program zasadnutia OZ :**

1, Privítanie

2, Kontrola uznesení

3, Úprava rozpočtu na rok 2012 - Rozpočtové opatrenie č. 1 /2012

4, Oboznámenie poslancov so stavom rozpracovanosti II. Etapy projektu Stavebné úpravy obecného

 Úradu a III. etapy Projektu Úprava verejného priestranstva pri cintoríne Malé Zálužie

5, Organizačné zabezpečenie dňa detí, rozpracovanie organizačného zabezpečenia

 „ Rozlúčka s letom „

6, Poistenie KD PKF - návrh poistnej zmluvy

7, Juniáles 16.6.2012.

8, Info. o prácach p. Štefana Alchusa - kríž na katolíckom cintoríne

 Odsúhlasenie fin. prostriedkov na materiál kríža cca 100 €.

9, Stretnutie občanov , bývajúcich na dolnom konci - ohľadne čiernej skládky

10, Diskusia

11, Záver

Prítomní : viď prezenčná listina , ospravedlnený : p.Fuska Miroslav

Zapisovateľ : Emília Strihová

Overovatelia zápisnice : Proksa Ľuboš, Velikovová Anna

1,Na úvod starostka všetkých prítomných privítala a za overovateľov zápisnice určila p. Proksu a p. Velikovovú

Program schôdze bol schválený bez pripomienok.

Hlasovanie: Za : 4 Proti : 0 Zdržal sa :0

2, Prebehla kontrola uznesení zo zasadania OZ dňa 10.4.2012

Uznesenie č. 6/2012 prerokovanie platu starostky obce -splnené Uznesenie č. 7/2012 plán činnosti hlavného kontrolóra na I. polrok 2012. -splnené

Uznesenie č. 8/2012 odsúhlasenie 100 € na oslavy 1 mája 2012 - splnené

3,Starostka predložila poslancom OZ Rozpočtové opatrenie č.1/2012.

V rámci I. etapy Prestavby kultúrneho domu v Malom Záluží obec v súlade s poskytnutými prostriedkami Eurofondov a Zmluvy s Pôdohospodárskou platobnou agentúrou uhradila Fa č. 2011/068 vo výške 4,410 € zo dňa 31.1.2012 – ako 5 % spoluúčasť obce na projekte prestavby-

neoprávnené výdavky. Suma 4.315,65 € je zostatok finančných prostriedkov k 31.12.2011, ktoré boli v roku 2012 použité na pokrytie kapitálových výdavkov Rekonštrukcia a modern. budovy KD vo výške 4 410 € . Uvedeným rozpočtovým opatrením sa finančná čiastka preúčtovala z bežných výdavkov do kapitálových výdavkov.

Hlasovanie : Za : 4 Proti : 0 Zdržal sa : 0

4,Starostka oboznámila obecné zastupiteľstvo, že v prvý júnový týždeň po dohode s konateľmi spoločnosti ELLIO spol.s.r.o sa začne s rekonštrukčnými prácami v objekte kultúrneho domu a obecného úradu. V súlade s projektom bude vymenený rozvod elektriny v celom objekte, urobené v kanceláriách podhľady, podlahy a obklady na chodbách schodišti a WC, sanita a vzduchotechnika a prístavba WC. Zahajuje sa projekt II etapy prestavby obecného úradu.

V rámci III projektu Úpravy verejného priestranstva pred cintorínom Malé Zálužie, ktorého projekt bol už vyhotovený sme na podnet Slovenského Vodohosp. Podniku odš. závod Piešťany, ktorý sa ako správca toku vyjadruje k stavbe museli požiadať zhotoviteľa projektu spol. Inpron s.r.o o prepracovanie projektu z dôvodu,že toto parkovisko bude iba občasné a nie je tam potrebný Odlučovač ropných látok. Projekt + oprava a následná tlač opraveného projektu stála obec 2.400 € . Na nový projekt už nám dal SVP Piešťany súhlasné stanovisko a v súčasnosti bolo zahájené

Verejným obstarávateľom výberové konanie na dodávateľa stavebných prác.

5,V rámci osláv MDD poslanci odsúhlasili 100 € na organizačné zabezpečenie a na občerstvenie a sladkosti pre deti . Ruku k dielu a svoju pomoc ponúkla aj predsedkyňa Jednoty dôchodcov v Malom Záluží p. Elena Líšková. JD sa postará o napečenie koláčikov na túto akciu a p. predsedníčka vypomôže s nákupom surovín ..Predsedkyňa kultúrnej komisie a informovala starostku a poslancov OZ o programe .Deti povozí a predvedie sa im koník s džokejkou Saškou Krošlákovou, výcvik psov predvedie Kynologický klub Zbehy a náš občan Patrik Krajčovič v spolupráci s Petrom Novotným a

účasť prisľúbili aj príslušníci PZ Lužianky.

Hlasovanie : Za : 4 Proti : 0 Zdržal sa : 0

.

6, Starostka pozvala na zasadnutie OZ Malého Zálužia aj predstaviteľa Prvej Komunálnej Finančnej poisťovne a po obsiahlom vysvetľovaní a doladení našich požiadaviek sme sa dohodli na novej poistnej zmluve majetku obce, nakoľko stará zmluva nevyhovovala súčasným požiadavkám a hlavne investíciám a súčasnej hodnote majetku. V súčasnosti má obec poistený majetok v hodote cca.

1.000 000 € v sume 300 € / rok. Navýšenie hodnoty majetku si vyžiadali preinvestované Eurofondy,

Novú poistnú zmluvu a potvrdenie o zaplatení prvej splátky je potrebné doložiť k 2. Žiadosti o platbu PPA..

Hlasovanie : Za : 4 Proti : 0 Zdržal sa : 0

7, V súvislosti s pripravovanou prestavbou KD OZ rozhodlo, že pripravovaný Juniáles sa v tomto termíne neuskutoční. Po ukončení rekonštrukcie budeme hľadať nové východiská,/ napr. hody / prípadne sa podujatie uskutoční na budúci rok.

Z uvedeného dôvodu budeme pravdepodobne musieť vrátiť dotáciu NSK 200 €, ktorú sme dostali na projekt Rozlúčka s letom... Uvedenú akciu sme zamýšľali, pre nedostatok fin . prostriedkov/ je potrebné zohnať pódiá, stany, ozvučenie a pod . - na to by sme potrebovali zhruba 1500 € / uskutočniť v KD . V súčasnej situácii – rekonštrukcii KD - nevieme odhadnúť, akú dlhú dobu si vyžiadajú rekonštrukčné práce

8, OZ bolo oboznámené s postupom prác na výrobe kríža na horný katolícky cintorín. Poslanci

schválili 100 € na nákup materálu . V súčasnosti je urobený betónový základ so zabetónovaným „u“ čkom na pripevnenie dreveného kríža. Drevenný kríž je už pripravený. Je ešte potrebné opieskovať sochu Ježiša Krista a kríž už môže byť namontovaný.

Hlasovanie : Za : 4 Proti : 0 Zdržal sa : 0

9,Starostka v spolupráci s poriadkovou komisiou zorganizujú verejnú schôdzu za účasti obyvateľov

Uličky na dolnom konci, kde sa budú hľadať riešenia, akým spôsobom sa tam ležiaca čierna skládka pri dome č. p. Peciara zlikviduje.

10, V diskusii starostka oboznámila p. poslancov že vypracovala Darovaciu zmluvu na parcelu č. 630/3, ktorá je vo vlastníctve ECAV Nové Sady a  po podpise zmluvy oboma stranami bol daný Návrh na vklad do katastra tejto nehnuteľnosti Obci Malé Zálužie.

Ďalej p. starostka oboznámila OZ s práve prebiehajúcim auditom účtovníctva a následné mimoriadne zasadanie OZ a schválenie Záverečného účtu obce Malé Zálužie po dohode s OZ stanovila na 25.6.2012 o 18.00 hod.

Ďaľším bodom bola kanalizácia- starostka informovala OZ , že začala jednania s firmou Staveko Rišňovce ohľadom kanalizácie. P. Sahúl sa zaviazal, že po prípravných prácach a vypracovaní novej PD, nakoľko stará PD už dnes nevyhovuje legislatíve sa zaháji územné konanie a žiadosti o granty

na vybudovanie kanalizácie v Malom Záluží, Kapinciach a v Čabe.

Ďalej starostka oboznámila OZ, že na úrad prišiel záujemca o prevádzkovanie našej zatvorenej predajne potravín, ktorý by bol ochotný upraviť tútu predajňu na vlastné náklady tak, aby vyhovovala hygienickým požiadavkám. Náklady na prestavbu by sme riešili po vzájomnej dohode znížením nájomného, príp. čiast. splatením týchto nákladov.. Problémom je , že p. Kopečná , doterajšia nájomkyňa týchto priestorov sa k 1.5. 2012 z priestorov nevysťahovala a trvá na prevádzkovaní týchto priestorov. Výpoveď z prenájmu bola doručená neveste a tá jej túto nepostúpila. Vzhľadom na to, že termín návratu p. Kopečnej do predajne a ukončenie jej práceneschopnosti je veľmi neurčité, poslanci OZ rozhodli na výpovedi z prenájmu nebytových priestorov trvať , pretože obec je bez obchodu už

7 mesiacov.

11, Na záver starostka poďakovala poslancom OZ za ich aktívnu účasť a zasadanie ukončila.

V Malom Záluží 6. 6. 2012

Zapísala : Emília Strihová

Overovatelia zápisnice : Luboš Proksa

 Anna Velikovová

**Uznesenie**

**zo zasadnutie obecného zastupiteľstva obce Malé Zálužie zo dňa**

**28. 5. 2012 konaného o 18,00 hod. v kancelárii starostky obce**

Obecné zastupiteľstvo –

1. **Berie na vedomie** :

 - Súčasný stav rozpracovanosti II. a III. etapy projekt LEADER –

 Stavebné úpravy obecného úradu a

 Úprava verejného priestranstva pred cintorínom Malé Zálužie

1. **Schvaľuje** :
* Program schôdze

1, Uznesenie č. 9/2012

 Rozpočtové opatrenie č. 1/2012 – preúčtovanie čiastky 4.410 €

 z bežných výdavkov do kapitálových .

2, Uznesenie č. 10/2012

 Príspevok 100 € na organizačné zabezpečenie MDD v roku 2012

3, Uznesenie č. 11/2012

 Finančnú čiastku 100 € na materiál na zhotovenie kríža p.

 Štefanom Alchusom na horný katolícky cintorín .

4, Uznesenie č. 12/2012

 Novú poistnú zmluvu s PKF od 1.6.2012 s celkovým ročným

 poistným vo výške 300 €.

V Malom Záluží 6. 6 .2012

Zapísala : Emília Strihová